নিতু চন্দ্রা কিন্তু বলিউডের সেই সব নায়িকাদের মধ্যে পড়েন না, যাঁরা জিরো ফিগারের জন্য বিখ্যাত। বরং কিঞ্চিৎ মেদ নিয়ে তাঁর রূপ খুলেছিল দুর্দান্তভাবে। কিন্তু গত দু’মাসে ১১ কেজি ওজন ঝরিয়ে ফেলেছেন তিনি। নতুন ছবির চরিত্রের জন্য এটা নাকি প্রয়োজন ছিল।
অক্ষয় কুমার, জন আব্রাহামের বিপরীতে ‘‘গরম মশালা’’ ছবিতে বিখ্যাত হয়েছিলেন এই ম়ডেল। এর মধ্যেই প্রযোজক হিসেবে একটি মৈথিলি ফিল্মের জন্য জাতীয় পুরস্কারও পেয়ে গিয়েছেন। নতুন ছবির জন্য এই ফিগার তৈরি করতে কী করেননি নিতু? খাওয়াদাওয়া নিয়ন্ত্রণ করা থেকে শুরু করে জিম, সবই করেছেন। এই প্রসঙ্গে জানিয়ে রাখা যাক, নিতু কিন্তু বরাবরই ফিটনেস ফ্রিক। সেই সঙ্গে তিনি একজন তাইকোন্ডো বিশেষজ্ঞও। দেখুন নয়া রূপে তাঁর ছবি। একটি বিয়েবাড়ি যাওয়ার আগে এই ছবিটি তুলেছেন নিতু। পোস্ট করেছেন তাঁর টুইটারে।